ທ່ານເລຂາທິການໃຫຍ່ ຫງວຽນຟູ້ຈ້ອງ ຕ້ອນຮັບປະທານສະພາແຫ່ງຊາດລາວ
ທ່ານເລຂາທິການໃຫຍ່ພັກກອມ ມູນິດຫວຽດນາມ ຫງວຽນຟູ້ຈ້ອງ
ໃຫ້ການຕ້ອນຮັບທ່ານນາງປະທານສະພາແຫ່ງຊາດລາວ ປານີ ຢາທໍຕູ້
ຕອນບ່າຍວັນທີ 6/3, ຢູ່ຮ່າໂນ້ຍ, ທ່ານເລຂາທິການໃຫຍ່ພັກກອມ ມູນິດຫວຽດນາມ ຫງວຽນຟູ້ຈ້ອງ ໄດ້ໃຫ້ການຕ້ອນຮັບທ່ານນາງປະທານສະພາແຫ່ງຊາດລາວ ປານີ ຢາທໍຕູ້ ຊຶ່ງພວມຢ້ຽມຢາມສັນທະວະໄມຕີຫວຽດນາມຢ່າງເປັນທາງການ. ທີ່ການຕ້ອນຮັບ, ທ່ານເລຂາທິການໃຫຍ່ພັກກອມ ມູນິດຫວຽດນາມ ຫງວຽນຟູ້ຈ້ອງ ສະເໜີສະພາແຫ່ງຊາດ 2 ປະເທດຈົ່ງເພີ່ມທະວີການຮ່ວມມື, ແລກປ່ຽນຂໍ້ມູນຂ່າວສານ, ບົດຮຽນ, ວິຊາອາຊີບໃນຂົງເຂດນິຕິບັນຍັດ, ເພີີ່ມທະວີການກວດກາ, ຕິດຕາມກວດກາ, ຊີ້ນຳບັນດາກະຊວງ, ຂະແໜງການຕ່າງໆ, ນັບທັງວິສາຫະກິດ 2 ປະເທດໃນການຜັນຂະຫຍາຍປະຕິບັດບັນດາຖະແຫຼງການຮ່ວມຫວຽດນາມ-ລາວ ແລະ ບັນດາຂໍ້ຕົກລົງລະຫວ່າງການນຳຂັ້ນສູງຂອງ 2 ພັກ 2 ລັດ, ສັນຍາຮ່ວມມືລະຫວ່າງ 2 ລັດຖະບານ ແລະ ບັນດາໂຄງການ, ແຜນການຮ່ວມມືລະຫວ່າງ 2 ຝ່າຍ. ພ້ອມກັນຈັດຕັ້ງບັນດາເຫດການສຳຄັນຍິ່ງໃນປີນີ້ເປັນຢ່າງດີ.
ສ່ວນທ່ານນາງປະທານສະພາແຫ່ງຊາດລາວ ປານີ ຢາທໍຕູ້ໄດ້ແຈ້ງໃຫ້ທ່ານເລຂາທິການໃຫຍ່ພັກກອມ ມູນິດຫວຽດນາມ ຫງວຽນຟູ້ຈ້ອງ ຮັບຊາບໝາກຜົນແຫ່ງການເຈລະຈາກັບປະທານສະພາແຫ່ງຊາດຫວຽດນາມ ແລະ ຢືນຢັນວ່າ ສະພາແຫ່ງຊາດລາວຈະສົມທົບຢ່າງແໜ໊ນແຟ້ນກັບ ສະພາແຫ່ງຊາດຫວຽດນາມປະຕິບັດ ບັນດາຂໍ້ຕົກລົງລະຫວ່າງການນຳຂັ້ນສູງຂອງ 2 ພັກ ແລະ ຂໍ້ຕົກລົງຮ່ວມມືລະຫວ່າງສະພາແຫ່ງຊາດຂອງ 2 ປະເທດຢ່າງມີປະສິດທິຜົນ.
(ແຫຼ່ງຄັດຈາກ VOV)